Document ID: 32004D0144

Komisijos sprendimas
2004 m. vasario 12 d.
iš dalies keičiantis Sprendimą 97/467/EB siekiant įtraukti Bulgarijos ir Vengrijos įmones į laikinus trečiųjų šalių įmonių, iš kurių valstybės narės leidžia importuoti ratitae genties paukščių mėsą, sąrašus
(pranešta dokumentu Nr. C(2004) 346)
(tekstas svarbus EEE)
(2004/144/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų laikinam laikotarpiui sudarymo reikalavimus [1], ypač į jo 2 straipsnio 1 ir 4 dalis,
kadangi:
(1) Komisijos sprendimu 97/467/EB [2] buvo sudaryti laikini trečiųjų šalių įmonių, iš kurių valstybės narės leidžia importuoti ratitae genties paukščių mėsą, sąrašai.
(2) Bulgarija ir Vengrija atsiuntė įmonių, kurios gaminančių ratitae genties paukščių mėsą ir kurias atsakingos institucijos patvirtina atitinkančiomis Bendrijos taisykles, sąrašus.
(3) Minėtos įmonės turėtų būti įtrauktos į Sprendimu 1997/467/EB pateiktą sąrašą.
(4) Dar neatlikus patikrinimų vietoje, iš šių įmonių importuotiems produktams dar negali būti taikomi rečiau atliekami fiziniai tikrinimai pagal Sprendimo 95/408/EB 2 straipsnio 4 dalį.
(5) Todėl reikėtų atitinkamai iš dalies pakeisti Sprendimą 97/467/EB.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/467/EB II priedas iš dalies keičiamas pagal šio sprendimo priedą.
2 straipsnis
Šis sprendimas taikomas nuo 2004 m. vasario 25 d.
3 straipsnis
Šis sprendimas skirtas valstybėms narėms.
Priimta Briuselyje, 2004 m. vasario 12 d.

Labels: 3
0
18
17